**Pogosto zastavljena vprašanja (FAQ)**

**KAJ JE NOVEGA V EU SISTEMU POTRJEVANJA POTRDIL O ULOVU PO SPREMEMBI EU IUU UREDBE**

**SPLOŠNA VPRAŠANJA O SISTEMU CATCH**

1. Kaj je CATCH?

CATCH je informacijski sistem vzpostavljen na ravni EU za upravljanje vseh informacij, podatkov in dokumentov povezanih z EU sistemom potrjevanja potrdil o ulovu. Omogoča predložitev potrdil o ulovu in povezanih dokumentov, ki spremljajo ribiške proizvode pri uvozu v EU, v skladu z IUU Uredbo ([Uredba Sveta (ES) št. 1005/2008](https://eur-lex.europa.eu/legal-content/SL/TXT/PDF/?uri=CELEX:32008R1005&qid=1738829354875), kakor je bila spremenjena z Uredbo (EU) 2023/2842 Evropskega parlamenta in Sveta z dne 22. novembra 2023[[1]](#footnote-1); – v nadaljevanju IUU uredba).

Glavni cilj sistema CATCH je poenostaviti postopek izdajanja potrdil o ulovu in vse povezane postopke ter zagotoviti popolnoma digitaliziran in brezpapirni potek dela. Omogoča lažjo izmenjavo podatkov, informacij in dokumentov med vsemi vpletenimi trgovinskimi partnerji in nadzornimi organi ter tako poenostavlja in pospešuje upravne postopke.

Sistem CATCH naj bi izboljšal učinkovitost potrjevanja potrdil o ulovu, predpisanega z EU IUU uredbo, z zagotavljanjem centraliziranega digitalnega okolja za upravljanje, da bi prepoznali in prepovedali uvoz ribiških proizvodov, pridobljenih z nezakonitim, neprijavljenim in nereguliranim ribolovom, v EU.

Sistem CATCH omogoča izdelavo, potrjevanje in predložitev potrdil o ulovu ter povezanih dokumentov, s strani operaterjev in organov tretjih držav.

1. Kdo so uporabniki CATCH sistema?

V skladu s spremenjeno IUU uredbo bodo morali uvozniki in pristojni organi držav članic EU obvezno uporabljati sistem CATCH v okviru sistema potrdil o ulovu.

Za uvoz pošiljk ribiških proizvodov v EU morajo uvozniki predložiti pristojnim organom držav članic EU zahtevano dokumentacijo prek sistema CATCH. Organi držav članic tako predloženo dokumentacijo obravnavajo prav tako preko sistema CATCH.

Sistem CATCH omogoča operaterjem in organom tretjih držav, da ustvarijo, potrdijo in posredujejo potrdila o ulovu in povezane dokumente neposredno v sistemu CATCH. Na tak način tok relevantnih podatkov in dokumentov postane digitalen od izvora dokumenta (država zastava izvoza) do končnega namembnega kraja (država članica uvoza).

1. Ali je uporaba sistema CATCH obvezna?

Uporaba sistema CATCH bo za EU uvoznike obvezna pri predložitvi potrdil o ulovu in povezanih dokumentov, navedenih v poglavju III Uredbe Sveta (ES) št. 1005/2008, organom držav članic EU od 10. januarja 2026[[2]](#footnote-2).

Izvozniki in organi iz držav, ki niso članice EU, bodo lahko sistem uporabljali prostovoljno. Zanje ni obvezen, vendar je močno priporočeno.

1. Kdaj bo sistem CATCH obvezen?

Od 10. januarja 2026 bo moral uvoznik ribiških proizvodov v EU predložiti potrdilo o ulovu in z njim povezane dokumente, organom v državah članicah EU, preko sistema CATCH.

1. Ali lahko začnem uporabljati sistem CATCH pred začetkom veljavnosti nove zakonodaje?

Da, sistem je že vzpostavljen in deluje, kar pomeni, da potrdila o ulovu, izjave o predelavi in izjave uvoznika že lahko ustvarite prek sistema CATCH. Vendar njegova uporaba še ni obvezna. Trenutno je sistem CATCH dostopen le organom in uvoznikom v državah članicah EU (training profiles). Dostop do sistema CATCH za usposabljanje operaterjev in organov iz držav, ki niso članice EU, se pričakuje v letu 2025.

1. Kako pridobim dostop do sistem CATCH?

Sistem CATCH je spletno digitalno okolje, ki je del sistema TRACES NT. Novi uporabniki (trenutno samo uvozniki in pristojni organi v državah članicah EU) lahko zaprosijo za dostop neposredno preko sistema.

Najprej je potrebno kreirat svoj EU " Log in" račun, če ga še nimate. To je obvezen varnostni nivo. Ko ustvarite svoj račun EU "Log in", zahtevate vlogo za dostop do sistema TRACES NT, kot "Operater" ali "Organ".

Komisija zagotovi dostop samo priglašenim CCA – Osrednjim pristojnim organom v državah članicah EU in tretjih državah. Nato postopek poteka po modelu upravljanja z delegiranim dostopom. Osrednji pristojni organ dodeli dostop ostalim pristojnim organom in operaterjem. To je učinkovitejši in varnejši način upravljanja pravic dostopa, kot če vse upravlja Centralna služba Komisije za pomoč uporabnikom.

To pomeni, da mora biti uporabnik operaterja (uvoznik) povezan s podjetjem operaterja in potrjen s strani pristojnega organa. V sistemu mora izbrati Osrednji pristojni organ z domeno CATCH v svoji državi članici (Osrednji pristojni organ/Fishing (EU)/CATCH fishery products – EU (CFFP). Osrednji pristojni organ pa potrdi zahtevo v TRACES NT.

1. V katerih jezikih bo na voljo sistem CATCH?

Sistem CATCH bo na voljo v vseh uradnih jezikih EU.

1. Ali bo sistem CATCH zagotovil brezpapirno poslovaje v EU sistemu potrdil o ulovu?

Za dosego popolnoma brezpapirnega poslovanja bodo morali operaterji in pristojni organi držav, ki niso članice EU uporabljati sistem CATCH neposredno.

Obveznost predložitve ustreznih dokumentov v sistem CATCH ima uvoznik iz EU, medtem ko je neposredna uporaba sistema CATCH s strani gospodarskih subjektov in organov držav, ki niso članice EU prostovoljna, vendar zelo priporočljiva.

Operaterji in organi iz držav, ki niso članice EU, se lahko odločijo, ali bodo še naprej uporabljali papirna potrdila o ulovu ali pa bodo neposredno uporabljali sistem CATCH za generiranje in potrjevanje potrdil o ulovu in povezanih dokumentov.

Če bo uvoznik v EU še naprej prejemal dokumente v papirni obliki, bo moral podatke ročno vnesti v sistem CATCH.

Za olajšanje neposredne uporabe sistema CATCH v državah, ki niso članice EU, bo Komisija nekaterim državam zunaj EU, ki imajo informacijske sisteme, sposobne generirati potrdila o ulovu za izvoz v EU, ponudila možnost vzpostavitve interoperabilnosti med temi informacijskimi sistemi in sistemom CATCH, pod pogojem, da omenjeni sistemi izpolnjujejo podatkovne zahteve, določene v sistemu CATCH.

Trenutno več kot 113.000 uporabnikov iz približno 90 držav po svetu neposredno uporablja sistem TRACES, kar pomeni, da izpolnjujejo potrdila in dokumente na spletu za trgovino s hrano, živalmi, ekološkimi proizvodi in drugimi zahtevami, nekatere od teh držav pa so že pokazale zanimanje za sistem CATCH. Komisija bo spodbujala neposredno uporabo sistema CATCH v državah, ki niso članice EU, in poudarjala koristi za olajšanje trgovine, kot so pospešitev upravnih postopkov na meji, povečanje zanesljivosti podatkov, dejstvo, da je uporaba orodja brezplačna, sistem je na voljo v vseh uradnih jezikih EU in tudi nekaterih drugih jezikih, itd.

Komisija bo prav tako spodbujala uvoznike v EU, da promovirajo neposredno uporabo sistema CATCH pri svojih dobaviteljih iz držav, ki niso članice EU.

1. Kakšne so prednosti uporabe sistema CATCH za organe držav članic EU?

Sistem CATCH krepi sodelovanje in usklajevanje med pristojnimi organi držav članic EU ter med gospodarskimi subjekti in njihovimi pristojnimi organi. Glavni cilji sistema CATCH so:

* omogočiti odkrivanje ponarejenih potrdil o ulovu,
* preprečevanje prekomerne uporabe potrdil o ulovu z upravljanjem količin, ko se potrdila o ulovu večkrat uporabijo v zvezi z različnimi pošiljkami, namenjenimi na trg EU,
* podpora upravljanju tveganj, ki se uporabljajo pri uradnih nadzorih,
* uskladitev dokumentarnih potekov dela.

1. Katere so prednosti sistema CATCH za operaterje?

Sistem CATCH usklajuje postopke, predvidene v okviru EU sistema potrdil o ulovu. Poleg tega bo pospešil upravne postopke, olajšal predložitev zahtevanih dokumentov z uporabo funkcije "kopiraj kot novo", ki bo omogočila ponovno uporabo predhodnih že vnesenih informacij v sistem, ter omogoča večjezično okolje.

Ko se bodo države, ki niso članice EU, odločile za uporabo sistema CATCH, bo to olajšalo celoten postopek, saj bo vse potekalo elektronsko in papirji ne bodo več potrebni.

1. Kakšno usposabljanje je potrebno za uporabo sistema CATCH? Ali ga bo zagotovila Komisija?

Komisija že organizira usposabljanja za organe držav članic EU. V naslednjih dveh letih jih bo organizirala še več. Poleg tega je na voljo obsežen sklop spletnega materiala in spletna stran z dokumentacijo o sistemu CATCH (kot del sistema TRACES NT dokumentacije)[[3]](#footnote-3).

Za tretje države bodo pravočasno organizirana regionalna in dvostranska usposabljanja skupaj z navodili za uporabo.

Pred začetkom obvezne uporabe sistema CATCH bo vzpostavljen funkcionalni poštni predal z namenom podaje odgovorov na vprašanja in odpravljanje dvomov.

1. Kaj če sistem CATCH ne deluje?

Sistem CATCH bo pripravljen in operativen precej pred njegovo obvezno uporabo, v skladu z zakonodajo. V vsakem primeru bodo v izvedbenih določbah določeni izredni ukrepi za reševanje morebitnih posebnih situacij (npr. če sistem ne bo na voljo uporabnikom).

1. Kaj bo Komisija storila, da bi spodbudila operaterje in organe tretjih držav, da neposredno uporabijo sistem CATCH?

Komisija spodbuja operaterje in organe tretjih držav k uporabi sistema CATCH s seminarji, usposabljanji in iskanju rešitev interoperabilnosti za tiste tretje države, ki že imajo informacijske sisteme za potrjevanje potrdil o ulovu.

Sistem CATCH je del spletne platforme TRACES NT, ki jo je Komisija razvila v začetku leta 2000 za sanitarna in fitosanitarna spričevala, potrebna za uvoz živali, živalskih proizvodov, živil in krme ne živalskega izvora ter rastlin v EU. Sistem TRACES NT uporablja že 90 tretjih držav, nekatere od njih pa so že pokazale zanimanje za uporabo sistema CATCH za potrjevanje potrdil o ulovu in s tem povezane dokumente.

Uporaba sistema CATCH v tretjih državah bo zagotovila večjo zanesljivost podatkov in olajšala trgovino. Nadaljnja uporaba papirnih potrdil o ulovu bo breme za uvoznike v EU. Pošiljke, ki jih bodo spremljala papirna potrdila o ulovu bodo deležne daljših nadzornih postopkov.

1. Ali bodo lahko države, ki niso članice EU, svoje informacijske sisteme povezale s sistemom CATCH?

Komisija je odprta za sodelovanje v razpravah z zainteresiranimi državami, ki niso članice EU, o interoperabilnosti med sistemom CATCH in njihovimi nacionalnimi IT sistemi, razvitimi in uporabljenimi za ustvarjanje in potrjevanje potrdil o ulovu..

To povezavo bi bilo mogoče zagotoviti prek spletnih storitev. Predpogoj za vzpostavitev interoperabilnosti s sistemom CATCH je sposobnost nacionalnih sistemov, da zagotovijo vse podatke in informacije, zahtevane v potrdilu o ulovu in povezanih dokumentih, v skladu s poglavjem III Uredbe (ES) št. 1005/2008, kakor je bila spremenjena z Uredbo (EU) 2023/2842 Evropskega parlamenta in Sveta z dne 22. novembra 2023[[4]](#footnote-4).

1. Kdo ima dostop do podatkov, potrjenih s strani držav, ki niso članice EU, v sistemu CATCH?

Podatki iz potrdil o ulovu in vseh drugih dokumentov, predvidenih v okviru sistema potrdil o ulovu, je treba predložiti organom držav članic EU, ki pregledujejo, preverjajo in sprejmejo odločitev o odobritvi ali zavrnitvi uvoza. Uporaba osebnih podatkov v tem okviru je omejena na izvajanje ciljev iz IUU uredbe. Uredba (EU) 2016/679 Evropskega parlamenta in Sveta o zaščiti fizičnih oseb, v zvezi z obdelavo osebnih podatkov in o prostem pretoku takih podatkov ter Uredba (EU) (EU) 2018/1725 Evropskega parlamenta in Sveta o varstvu fizičnih oseb, v zvezi z obdelavo osebnih podatkov v institucijah Unije, organih, uradih in agencijah ter o prostem pretoku takih podatkov, se uporablja za informacije, ki se obdelujejo v sistemu CATCH, v kolikor gre za osebne podatke.

1. Ali bodo organi držav, ki niso članice EU, sposobni pridobiti podatke, ki so jih potrdili v sistemu CATCH?

Da, organi držav, ki niso članice EU, bodo lahko dostopali in pridobili podatke, ki so jih potrdili v sistemu CATCH. Ne bodo pa imeli dostopa do podatkov, ki so jih potrdili organi drugih držav nečlanic EU.

Te podatke bodo lahko pridobili s pomočjo funkcije QlikSense v sistemu CATCH, ki lahko zagotovi statistične podatke na podlagi podatkov vnesenih v sistem.

1. Če država, ki ni članica EU, že uporablja sistem TRACES NT za potrjevanje drugih potrdil, ali bo morala zaprositi za nov dostop za uporabo sistema CATCH?

Organi, ki že imajo EU Login v TRACES NT, ga lahko uporabijo tudi za sistem CATCH. Morali bodo samo zaprositi za dodatno vlogo za dostop do sistema CATCH.

Organi, ki jim bo Komisija dodelila vlogo v CATCH, bodo tisti organi, ki so priglašeni Komisiji, v skladu s členom 20 Uredbe IUU (obvestilo države zastave), in drugi organi, pristojni za izvajanje drugih določb iz EU IUU sistema potrdil o ulovu, npr. potrjevanje dokumentov iz člena 14(1) in 14(2) IUU uredbe.

Komisija bo vzpostavila stik z državami, ki niso članice EU, da bi zbrala informacije o organih, ki bodo dobili pooblastila za dostop do različnih modulov v sistemu CATCH.

1. Ali obstaja odprta različica sistema CATCH, ki bi jo lahko uporabljale države, ki niso članice EU?

Ne obstaja odprta različica sistema CATCH. Sistem CATCH je spletni sistem, ki ga lahko uporabljajo države, ki niso članice EU, potem ko ustvarijo račun EU Login in zaprosijo za vlogo za dostop do sistema TRACES NT, kot "operater" ali "organ". Namen dodelitve dostopa do sistema CATCH operaterjem in organom držav, ki niso članice EU, je omogočiti, da ustvarijo in potrdijo potrdila o ulovu in s tem povezane dokumente, ki se zahtevajo za izvoz ribiških proizvodov, v skladu z IUU uredbo, v EU neposredno v IT sistemu, namesto da bi morali te dokumente izdajati v papirni obliki.

CATCH ni podatkovna zbirka, ki bi jo države, ki niso članice EU, lahko uporabljale za druge namene, kot je opisano. Opozoriti je treba, da bodo organi držav, ki niso članice EU in so registrirani v sistemu CATCH, lahko dostopali le do podatkov, ki so jih potrdili v sistemu CATCH, ne pa tudi do podatkov drugih držav.

1. Ali bo Evropska komisija sprejela delegirane akte, v skladu s 54b členom spremenjene IUU uredbe, da se opredelijo pogoji, pod katerimi se lahko določijo začasne izjeme od uporabe sistema CATCH? Če je odgovor pritrdilen, kakšen je časovni okvir za to?

Komisija trenutno ne namerava sprejeti delegiranega akta, ki bi določal pogoje za začasno izjemo od uporabe sistema CATCH (določb iz člena 12a(3) IUU uredbe).

1. Kdaj bo Evropska komisija sprejela izvedbene uredbe, s katerimi bo določila pravila za delovanje sistema CATCH?

Pravila za delovanje sistema CATCH bodo sprejeta pred datumom začetka uporabe spremenjenih določbe o sistemu potrdil o ulovu, tj. pred 10. januarjem 2026.

1. Kakšen je postopek, ki ga je treba upoštevati pri uporabi sistema CATCH za potrjevanje potrdil o ulovu, če država zastave pred tem ni uporabljala sistema TRACES NT?

Najprej morate ustvariti uporabniški račun EU Login, če ga še nimate. To je obvezna varnostna zahteva. Ko ustvarite uporabniški računu EU Login, morate zahtevati vlogo za dostop do sistema TRACES. NT, kot "Operater" ali "Organ".

Komisija zagotavlja dostop samo prvemu uporabniku priglašenemu osrednjemu pristojnemu organu države, ki ni članica EU (organi v državah, ki niso članice EU in so priglašeni, v skladu s členom 20 IUU uredbe za potrjevanje potrdil o ulovu). Nato postopek poteka po modelu upravljanja z delegiranim dostopom (osrednji pristojni organ odobri dostop operaterjem in njegovim prvim uporabnikom).

Več informacij je na voljo na dokumentarni spletni strani TRACES v modulu CATCH[[5]](#footnote-5)

1. Ali bo država, ki ni članica EU, in svojih organov ni priglasila kot država zastave, v skladu s členom 20(1) IUU uredbe, lahko potrdila potrdilo o ulovu v sistemu CATCH?

Ne. V skladu z 20. členom IUU uredbe lahko države članice potrdila o ulovu, ki jih je potrdila država zastave, sprejmejo le, če je ta država zastave posredovala Komisiji informacije, ki jih zahtevata odstavek 1 in 2 navedenega člena in Priloga III k IUU uredbi. Če ti organi Komisije ne obvestijo (priglasijo organe) jim ne bo omogočen dostop do sistema CATCH in zato izdelava potrdila o ulovu za plovila, ki plujejo pod zastavo te države, ne bo mogoča.

1. Ali je mogoče dodati priloge k potrdilu o ulovu?

Da, to je mogoče. V primerih, ko je izvoznik potrdilo o ulovu posredoval v papirni obliki uvozniku v EU, je treba original potrdilo o ulovu skenirati in naložiti v sistem CATCH, kot spremni dokument k predložitvi zahtevanih informacij. V sistem CATCH bo možno naložiti in skenirati tudi druge dokumente, povezane s potrdilom o ulovu.

1. Ali bo priročnik za uporabo sistema CATCH na voljo pred njegovo obvezno uvedbo?

Priročnik za uporabnike je na voljo na dokumentacijski spletni strani sistema TRACES NT pod modulom CATCH[[6]](#footnote-6). Ta priročnik je na voljo tudi brez prijave v sistem TRACES NT. Ker se CATCH še vedno razvija, priročnik morda ne bo vedno odražal najnovejših sprememb v okolju IT.

**VPRAŠANJA O SISTEMU CATCH, KI SE NANAŠAJO NA UVOZNIKE IZ EU**

1. Sem EU uvoznik: Ali se moram registrirati za uporabo sistema CATCH? Na koga naj naslovim svojo zahtevo za registracijo?

Da, najprej se morate prijaviti v sistem TRACES NT. Za to potrebujete uporabniški račun EU Login, to je prvi korak.

Ko se registrirate z uporabniškim računom EU Login, se lahko prijavite v sistem TRACES NT in zahtevate vlogo, ki vam bo omogočila dostop do aplikacije.

Če zastopate podjetje, lahko kot uporabnik operaterja na prijavnem zaslonu izberete vlogo v sistemu TRACES NT kot „operater“.

Če vaše podjetje še ne obstaja v sistemu, ga lahko ustvarite s klikom na "ustvari novega operaterja". Nato izberete odgovorni organ tako, da poiščete osredni pristojni organ z domeno CATCH v vaši državi. Ta organ bo moral najprej potrditi vaše podjetje v sistemu, nato pa še vas kot uporabnika, povezanega s tem podjetjem.

1. Sem EU uvoznik: Kako uporabljati sistem CATCH, če od izvoznika prejmem potrdilo o ulovu v papirni obliki?

Ko ste registrirani v sistemu TRACES NT in vaš osrednji pristojni organ potrdi vašo vlogo kot operater, povezan s podjetjem z dejavnostjo „ Fishing“ (ali odgovoren za pošiljko), lahko dostopate do sistema CATCH in ustvarite potrdilo o ulovu, tako da kopirate papirno različico potrdila o ulovu v sistem CATCH.

Na spletni strani sistema TRACES NT v zgornjem levem meniju kliknite na "Documents" in izberite "CATCH". Kliknite na zeleni gumb v desnem zgornjem oknu z naslovom "Ceate new catch certificate - Ustvari novo potrdilo o ulovu". Če ste prejeli potrdilo o ulovu, v skladu s spremenjeno Prilogo II k IUU uredbi, morate nato izbrati možnost "Ceate new catch certificate - Ustvari novo potrdilo o ulovu". Če ste prejeli potrdilo o ulovu, v skladu s staro Prilogo II je treba izbrati možnost "Ceate new catch certificate validated before 10. 1. 2026 - Ustvari novo potrdilo o ulovu, potrjeno pred 10. 1. 2026"[[7]](#footnote-7)

Vse podatke iz papirne verzije potrdila o ulovu morate vnesti v sistem CATCH po različnih zaslonih. Vsa polja, označena z rdečo zvezdico so obvezna.

Originalno potrdilo o ulovu, prejeto v papirni obliki, je treba skenirati in priložiti kot prilogo v oddelku "Supporting documents - Spremljajoči dokumenti".

Ko vnesete vse obvezne podatke lahko kliknete gumb "finish document - dokončaj dokument" v spodnjem desnem kotu. Če je vse pravilno izpolnjeno, je vaše potrdilo o ulovu potrjeno v sistemu CATCH. Imelo bo status "valid - veljaveno". Če nekatera polja niso pravilno izpolnjena, se vam bo prikazalo sporočilo o napaki. Ko kliknete na vsako od sporočil napake, boste preusmerjeni na polje v oddelku, ki ga je treba spremeniti.

Ob referenčni številki se prikaže informacija "created by importer - ustvaril uvoznik".

1. Ko je potrdilo o ulovu ustvarjeno v sistemu CATCH, kaj je potrebno narediti, da se ustvari "Importer declaration - Izjava uvoznika" v sistemu?

Po potrditvi podatkov, vnesenih v sistem CATCH, na podlagi potrdil o ulovu in s tem povezanih dokumentov, ki jih imate, boste morali ustvariti "Importer declaration - Izjava uvoznika" s klikom na gumb, prikazan desno spodaj, "new follow up - " in nato "launch importer deklaration".

Blago, povezano z "Importer declaration - Izjava uvoznika", bo treba izbrati z uporabo oznake KN. Navesti boste morali težo ribiških proizvodov, namenjenih za uvoz.

Sistem CATCH omogoča uporabo več potrdil o ulovu v isti "Importer declaration - Izjavi uvoznika".

1. Sem uvoznik: Kaj naj storim, če prejmem potrdilo o ulovu prek sistema CATCH in izjavo o predelavi v papirni obliki?

V tem primeru bo moral uvoznik podatke iz izjave o predelavi, prejete v papirni obliki, vnesti v sistem CATCH. To stori tako, da vstopi v sistem CATCH in izbere gumb, ki je prikazan na zgornji desni strani "Create a new processing statement – ustvari novo izjavo o predelavi", z izborom "From catch certificate - iz potrdila o ulovu". Po vnosu zahtevanih podatkov se prikaže stran z izjavo o predelavi, s povezanim veljavnim potrdilom o ulovu (CATCH.CC).

Za identifikacijo blaga v izjavi o predelavi je treba uporabiti oznako KN.

Kot spremni dokument je treba priložiti skenirano izjavo o predelavi. Če je na voljo zdravstveno spričevalo, se lahko priloži tudi njega.

Ko so vsi podatki iz izjave o predelavi vneseni v sistem CATCH, je treba klikniti gumb "finish document- končaj dokument". Dokument bi se moral v sistemu CATCH prikazat kot veljaven "valid - veljaven".

Nato boste morali kreirati "Importer declaration - Izjavo uvoznika".

Če se izjava o predelavi nanaša na več potrdil o ulovu, je treba najprej zagotoviti da so vsa potrdila o ulovu v sistemu CATCH, preden ustvarite izjavo o predelavi. Če so vsa potrdila o ulovu v sistemu CATCH, sistem omogoča povezavo izjave o predelavi z več potrdili o ulovu.

1. Sem uvoznik iz EU: Izgubil bom veliko časa s prepisovanjem vseh ter podatkov iz papirnih potrdil o ulovu in povezanih dokumentov v sistem CATCH. Zagotoviti je treba veliko informacij.

Za prve dokumente vnesene v sistem CATCH je podatke dejansko potrebno vnesti ročno. Vendar se bo kmalu po začetku uporabe sistema CATCH delovna obremenitev hitro zmanjšala, saj sistem CATCH vsebuje možnost "copy as new – kopiraj kot novo", ki vam omogoča hitro ustvarjanje novega potrdila o ulovu ali izjave o predelavi na podlagi prejšnje. To dejanje močno pospeši postopek predložitve. Veliko podatkov se lahko ponovno uporabi, kot so ribiška plovila, podatki o izvozniku, informacije o organih države zastave, itd.

CATCH vključuje tudi izbiro priljubljenih (operaterji, ribiška plovila, območja ulova in kapitani) če so bili predhodno izbrani, kar vam omogoča hitro izpolnitev določenega dela potrdila. To tudi pospeši postopek predložitve.

Kljub temu bi bila najboljša možnost, da se izvoznike pozove, naj potrdila o ulovu predložijo svojim organom neposredno v sistem CATCH. S tem bo zagotovljen brezpapirni pretok dokumentov.

Komisija tudi spodbuja neposredno uporabo sistema CATCH in bo ocenila možnosti za interoperabilnost z nekaterimi državami, ki niso članice EU.

1. Sem uvoznik iz EU: Kako bom prejel dovoljenje za uvoz od pristojnih organov v svoji državi članici, v zvezi s pošiljko in povezanimi dokumenti, predloženimi prek sistema CATCH?

Ko je "Importer declaration - Izjavi uvoznika" izpolnjena, jo morate prek sistema CATCH predložiti za nadzor uvoza. Potrdilo o ulovu in vsi drugi dokumenti, skupaj z uvozno deklaracijo, bodo tako prejeli pristojni organi zadevne države članice. Pojavil se bo status “Import control authority notified – Organ za nadzor uvoza obveščen”.

Organ za nadzor uvoza bo moral odobriti ali zavrniti uvoz. Prek sistema CATCH boste prejeli obvestilo, ko bo to storjeno.

1. Ali morajo uvozniki predložiti izvirno potrdilo o ulovu v primeru, da država, ki ni članica EU, ne uporablja CATCH?

Da, v primeru, da uvoznik prejme potrdilo o ulovu v papirni obliki, ga bo moral skupaj z vsemi ustreznimi dokumenti, predvidenimi v sistemu potrdil o ulovu, predložiti pristojnemu organu države članice. Poleg tega bo moral v sistem CATCH vnesti zahtevane podatke in priložiti skenirano kopijo originalnega potrdila o ulovu ter drugih ustreznih dokumentov.

1. Ali je možno popraviti potrdilo o ulovu/izjavo o predelavi v sistemu CATCH in kdo lahko naredi popravke? Če ne, kako se v sistemu popravljajo tipografske in tipkarske napake?

V sistemu CATCH sta bili razviti dve rešitvi za popravljanje tipkarskih napak, ki jih uvozniki naredijo pri kopiranju papirnatega potrdila o ulovu v sistem CATCH. Pred predložitvijo nadzornemu organu za uvoz, uvoznik lahko uporabi funkcijo "ZAMENJAVA - REPLACE". Po predložitvi pa bo uvoznik moral uporabiti funkcijo "SPREMEMBA - AMENDMENT".

Funkcija "ZAMENJAVA - REPLACE" uvozniku omogoča, da popravi podatke, prepisane s potrdila o ulovu in predhodno potrjene v sistemu CATCH in hkrati prekliče prvotne. Sistem ustvari povezavo med obema potrdiloma o ulovu. V ta namen mora uvoznik odpreti potrdilo o ulovu z napakami (in ni povezano z nobeno "Importer declaration - Izjavo uvoznika".), klikniti gumb "More - Več" na dnu strani in nato ""ZAMENJAJ - REPLACE". Ko je popravljeno, uvoznik klikne na "Finish document - Dokončaj dokument" in status je "Valid - Veljaven".

Funkcija "SPREMEMBA - AMENDMENT" omogoča uvozniku, da spremeni potrdilo o ulovu, ki je že povezano z drugimi dokumenti in predloženo z "Importer declaration - Izjavo uvoznika" organu države članice. Za to mora organ države članice (organ za nadzor uvoza) odpreti "Importer declaration - Izjavo uvoznika", klikniti na gumb "More - Več" na dnu strani in nato "Send certificates for amendment - Pošlji potrdila v spremembo". Organ bo izbral zadevno potrdilo in označil polja, ki jih je treba spremeniti. Uvoznik bo nato prejel obvestilo, da je potrdilo o ulovu (CATCH.CC) pripravljeno za spremembo. Ko ga uvoznik odpre, je status "To be amended - Za spremembo" in se odprejo samo polja, ki jih je označil za urejanje, skupaj s komentarjem pristojnega organa države članice. Po spremembi uvoznik klikne na "Amend document - Sprememba dokumenta" in status potrdila je "Amended - Spremenjeno". Organ države članice nato prejme obvestilo in lahko nadaljuje z odločanjem o uvozu.

1. Kako se potrdilo o ulovu v sistemu CATCH prenese od izvoznika do uvoznika ali predelovalnega obrata?

Ko pristojni organ države zastave potrdi potrdilo o ulovu, mora izvoznik izpolniti polje "next operator – naslednji operater", ki je na zavihku "Transport details – Transportni podatki", in klikniti na gumb "Update next operators – Posodobi naslednje operaterje" za prenos dokumenta ustreznemu prejemniku. V tem razdelku je mogoče dodati enega ali več operaterjev.

1. Ali sistem samodejno pošilja obvestila operaterjem (uvoznikom, carini, itd.) ko je potrdilo o ulovu potrjeno?

Ko pristojni organ države, ki ni članica EU, potrdi eno ali več potrdil o ulovu, povezanih s pošiljko, bo izvoznik, ki je predložil takšno potrdilo o ulovu v potrditev, prejel obvestilo v sistemu CATCH. Izvoznik bo nato lahko prenesel takšno potrdilo o ulovu na uvoznika v EU, tako da mu omogoči dostop do potrdila o ulovu v sistemu CATCH, preko razdelka "Next operators - Naslednji operaterji". Uvoznik bo prejel obvestilo v sistemu CATCH in ko bo potrdilo o ulovu predloženo za nadzor uvoza, bo pristojni organ države članice EU tudi prejel obvestilo.

1. Ali bo CATCH vključen v okolje enotnega okenca EU za carino? Ali bo carina obveščena o dovoljenju ali zavrnitvi IUU uvoza, ki ga odredi pristojni IUU organ preko CATCH?

Da, v spremenjeni zakonodaji je predvidena interoperabilnost med sistemom CATCH in okoljem enotnega okenca EU za carino, najpozneje od januarja 2028 dalje. To okolje zagotavlja okvir za izboljšanje izmenjave informacij in digitalnega sodelovanja med carinskimi organi in drugimi državnimi organi, pristojnimi za izvrševanje necarinskih formalnosti na meji EU, na področjih, kot so zdravje in varnost, varstvo okolja, nezakonit, neprijavljen in nereguliran ribolov, varnost hrane in proizvodov, kmetijstvo itd. To bo gospodarskim subjektom omogočilo lažje opravljanje nekaterih carinskih formalnosti.

Okolje enotnega okenca EU za carino bo omogočilo interoperabilnost med carinskim in necarinskim področjem, da se poenostavi elektronska izmenjava dokumentov in informacij potrebnih za postopek carinjenja blaga. Sistem je znan kot enotno carinsko okence EU (EU CSW-CERTEX).

Začela so se prizadevanja za interoperabilnost med carino in področjem sistema CATCH.

Ko bo sistem CATCH povezan s sistemom izmenjave potrdil enotnega okenca EU (EU CSWCERTEX), bodo carinski organi odločitev o odobritvi ali zavrnitvi pošiljke prejeli od IUU organov samodejno.

**VPRAŠANJA O SISTEMU CATCH POMEMBNA ZA EU UVOZNIKE, IZVOZNIKE IN PONOVNE IZVOZNIKE**

1. Ali se uvedba sistema CATCH in spremembe dokumentarnih zahtev nanašajo na ribiške proizvode, ki jih ulovijo ribiška plovila držav članic EU in potrjevanje za izvoz? Ali bo uporaba sistema CATCH v teh primerih obvezna?

Uporaba sistema CATCH bo obvezna za ribiške proizvode, ki jih ulovijo ribiška plovila držav članic EU, predelane v državah, ki niso članice EU, in nato uvožene v EU. Države članice bodo morale potrditi potrdila o ulovu za te proizvode v sistemu CATCH.

Poleg tega bodo morali pristojni organi držav članic potrditi potrdila o ulovu v sistemu CATCH, če bo to zahtevala država, ki ni članica EU, v skladu s členom 15 Uredbe Sveta (ES) št. 1005/2008.

V zvezi z izvozom ribiških proizvodov, ki jih ulovijo ribiška plovila držav članic EU, v države, ki niso članice EU in so vzpostavile nacionalne sisteme nadzora IUU uvoza, je treba še naprej spoštovati pogoje, določene v teh sistemih. Uporaba sistema CATCH bo v teh primerih mogoča po potrditvi s strani teh držav.

1. Ali je potrebno v primeru ponovnega izvoza ribiških proizvodov, ki so jih ulovila ribiška plovila držav, ki niso članice EU in so bili predhodno uvoženi v EU, predložiti potrdilo o ponovnem izvozu preko sistema CATCH?

Da, če so ribiški proizvodi, ki jih ulovijo ribiška plovila držav, ki niso članice EU, uvoženi v EU in se nepredelani ponovno izvažajo, je potrebno potrditi del potrdila o ulovu, ki se nanaša na ponovni izvoz v sistemu CATCH.

1. Kaj če je ponovni izvoznik drug kot uvoznik v primeru ponovnega izvoza ribiških proizvodov iz EU, ki so jih ulovila ribiška plovila držav, ki niso članice EU in so bili predhodno uvoženi v EU?

Ponovni izvoznik mora imeti sklic na zadevno potrdilo o ulovu in "Importer declaration - Izjavo uvoznika" (serijska številka deklaracije uvoznika, ki jo je ustvaril sistem in številko potrdila o ulovu). S temi podatki bo lahko dostopal do ustreznega potrdila o ulovu v sistemu CATCH in izbral postopek "re-exportation – ponovni izvoz". Po izpolnitvi oddelka o ponovnem izvozu (re-exportation) na potrdilu o ulovu bo lahko le-tega predložil pristojnemu organu države članice.

**SPREMEMBE POTRDIL O ULOVU, POVEZANIH DOKUMENTOV IN POSTOPKOV, KI JIH UVAJA SPREMENJENA IUU UREDBA**

1. Ali se bo vsebina potrdila o ulovu spremenila in kdaj bodo te spremembe začele veljati?

Da, sprememba IUU uredbe uvaja nekaj sprememb v predlogi potrdila o ulovu, določenega v Prilogi II. Nova predloga potrdila o ulovu bo zagotovila natančnejše informacije za boljšo identifikacijo ribolovnih dejavnosti in proizvodov vzdolž dobavne verige. Dve leti po začetku veljavnosti spremenjenega pravnega besedila bo treba uporabiti novo predlogo pri izdaji potrdila o ulovu.

Spremembe se nanašajo na:

* identifikacijo ribiškega plovila (treba bo navesti številko IMO, če se ta ne uporablja pa drugo edinstveno identifikacijsko oznako plovila, če je to primerno), (polje 2, 6 in 7);
* ribolovno orodje mora biti navedeno, (polje 2);
* ribolov (datumi ulova morajo biti navedeni "od - do"), (polje 3);
* polja, namenjena teži proizvoda, ki so bila spremenjena zaradi jasnejšega razumevanja količin, ki jih je potrebno navesti, (polje 3);
* ime in podpis kapitana ribiškega plovila se lahko nadomesti z imenom imetnika ribolovnega dovoljenja, (polje 5);
* polje 7, ki razmejuje in dopolnjuje podatke o iztovarjanju in pretovarjanju na območju pristanišča;
* oddelek "Izjava uvoznika – Importer declaration" je bila spremenjena, da se zagotovi skladnost s carinskimi uvoznimi postopki, (polje 11);
* podatki o prevozu so bili prav tako spremenjeni, da se poveča sledljivost, (polje 10);
* dodano je bilo novo polje 13, s pravno podlago za zavrnitev potrdila o ulovu.

1. Ko bo sistem CATCH postal obvezen za uvoznike v EU, se bodo še naprej prejemale stare predloge potrdila o ulovu in povezanih dokumentov, ki so bila potrjena dneve, tedne ali celo mesece pred uvedbo sprememb. Kako bodo uvozniki lahko uporabili sistem CATCH, če bodo te dokumente prejemali v papirni obliki na starih predlogah?

V obdobju 24 mesecev po tem, ko bo uporaba sistema CATCH postala obvezna, bo sistem omogočal uporabo in predložitev potrdila o ulovu in povezanih dokumentov z uporabo starih in novih predlog.

Dokumenti, ki so bili potrjeni ali odobreni pred obvezno uporabo nove predloge, se bodo še naprej sprejemali, vendar jih bo uvoznik moral predložil organom v državah članicah prek sistema CATCH. Zato bo sistem CATCH v teh 24 mesecih ponudil možnost izbire med starimi in novimi predlogami. Tako uporaba nove zakonodaje ne bo vplivala na trgovinske tokove ribiških proizvodov, pridobljenih iz ulova, ki je bil opravljen pred začetkom veljavnosti nove zakonodaje, s priloženimi veljavnimi dokumenti, izdanimi v tistem času.

1. Ali se bo izjava predelovalnega obrata spremenila in kdaj?

Da, sprememba IUU uredbe uvaja pomembno spremembo v zvezi z uporabo izjave o predelavi (Priloga IV), ki se bo začela uporabljati dve leti po začetku veljavnosti (tj. od 10 januarja 2026 dalje).

Za izboljšanje sledljivosti se bodo izjave predelovalnih obratov zahtevale za vse predelane ribiške proizvode uvožene v EU, ne glede na to, kje je predelava potekala (v državi zastave ali v drugi tretji državi). To pomeni, da je treba izjavo predelovalnega obrata potrditi tudi v primerih, ko sta država zastave ribiškega plovila, ki je ulovila ribe, in država, v kateri je bila predelava izvršena, isti.

Poleg tega bo vzorec iz Priloge IV IUU uredbe vključeval obveznost uporabe enotne številke dokumenta, ki jo bo zagotovil organ, ki bo potrdil izjavo. V primeru neposredne uporabe sistema CATCH, lahko sistem takšno edinstveno številko sam ustvari.

1. Ali so še kakšne druge spremembe v sistemu potrdil o ulovu?

Da. Za dopolnitev spremenjene IUU uredbe bo Komisija kmalu uvedla novo predlogo imenovano "Non-manipulation documetn - Dokument o nemanipulaciji", da se zagotovi dosledno, enotno in nediskriminatorno izvajanje določb člena 14(1) IUU uredbe. Dokument se bo uporabljal za pošiljke, ki se bodo prevažale skozi države, ki niso članice EU, za proizvode brez manipulacije.

Sistem CATCH bo omogočal izpolniti in ustvariti ta dokument neposredno v sistemu, brez dodatnega ustvarjanja papirja, če se bodo organi države tranzita odločili za uporabo sistema CATCH.

1. Predstavljam pristojni organ države, ki ni članica EU, in sem odgovoren za potrjevanje EU potrdila o ulovu (organ države zastave, priglašen v skladu s členom 20(1) EU IUU uredbe). Kakšen bo vpliv spremenjenega IUU sistema izdajanja potrdil o ulovu na moj organ in ali moramo kaj storiti?

Spremembe IUU uredbe je Komisija v imenu EU sporočila Svetovni trgovinski organizaciji 10. januarja 2024.

Prav tako je Komisija stopila v stik z vsemi državami, ki niso članice EU (države zastave), ki so priglasila svoje organe, v skladu s členom 20(1) IUU uredbe ter jim posredovala informacije o spremembah, ki jih uvaja spremenjena IUU uredba. Te države bodo pozvane, da Evropski komisiji predložijo posodobljeno obvestilo[[8]](#footnote-8). Posodobljeno obvestilo mora vsebovati dodatne informacije o nacionalnih organih, odgovornih za potrditev (validation / endoresement) drugih dokumentov, predvidenih v spremenjenem sistemu potrdilu o ulovu (npr. v zvezi s predelavo, tranzitom, pretovarjanjem in iztovarjanjem).

Poleg tega bodo organi držav, ki niso članice EU in so bili priglašeni Komisiji, pozvani, da zahtevajo vlogo v sistemu CATCH, da bi lahko potrdili potrdila o ulovu in izjave o predelavi neposredno v sistemu.

Če vas zanima uporaba sistema CATCH, bo Komisija za vas organizirala usposabljanje.

1. Predstavljam pristojni organ države, ki ni članica EU, in sem odgovoren za potrjevanje EU izjav o predelavi. Kakšen bo vpliv spremenjenega IUU sistema potrdil o ulovu na mojo storitev in ali moram kaj storiti?

Od 10. januarja 2026 se bodo morali vsi predelani ribiški proizvodi izvažati v EU z izjavo o predelavi (Priloga IV), tudi če je zastava ribiških plovil, ki so ulovila ribe, ista kot država predelave.

Komisija se bo obrnila na države, ki niso članice EU in v katerih poteka predelava ribiških proizvodov, ki se izvažajo v EU (vključno z državami zastave), da bi jim omogočila uporabo sistema CATCH.

Če se zanimate za uporabo sistema CATCH, bo Komisija za vas organizirala usposabljanje.

1. Ali lahko države zastave nadomestijo potrdilo o ulovu, ki so ga že potrdile v sistemu CATCH?

Ne, preklicati morajo potrdilo o ulovu, izvoznik pa mora ponovno začeti postopek v sistemu CATCH. Če želi izvoznik hitro ustvariti novo potrdilo o ulovu, lahko uporabi funkcijo „kopiraj kot novo - copy as new“ na podlagi preklicanega potrdila. To dejanje močno pospeši postopek predložitve. Novo potrdilo o ulovu bo predloženo v potrditev organu države zastave in dodeljena bo nova številka dokumenta.

1. Kaj točno je treba navesti kot informacijo v polju 3 in 4 potrdila o ulovu, ki se nanaša na ribiške proizvode?

Polje 3 mora vsebovati podatke o vsaki vrsti ribiškega proizvoda, ki sestavlja pošiljko, zajeto v potrdilu o ulovu, z navedbo latinskega imena, KN oznako proizvoda in tri črkovno oznako vrste FAO (slednja je priporočljiva za lažjo identifikacijo proizvoda).

To polje zahteva tudi podatke o vrsti predelave, ki je dovoljena na krovu, podatke o teži (za podrobnosti glejte odgovor pod zap. št. 48) ter območje ulova in datumih ulova (za podrobnosti glejte odgovor pod zap. št. 49).

Poleg tega je treba v polju 4 navesti informacije o veljavnih ukrepih za ohranjanje in upravljanje v zvezi z zadevnimi ribiškimi proizvodi.

1. Kako izpolniti nova polja za težo, povezana z ribiškimi proizvodi?

*"Estimated weight to be landed in kg - Ocenjena teža za iztovarjanje v kg*" - to polje se uporablja v primeru neposrednega iztovarjanja ribiških proizvodov v EU. Vsebuje podatke, ki temeljijo na ribolovnem ladijskem dnevniku.

"*Net catch weight in kg - Neto teža ulova v kg*" - to polje se uporabi v primeru iztovarjanja v tretjih državah. Vsebuje podatke po končanem iztovarjanju, ki se nanašajo na proizvode, namenjene za izvoz v EU.

"*Verified weight landed (net catch weight in kg) - Preverjena iztovorjena teža (neto teža ulova v kg)“* - to polje se uporabi v primeru iztovarjanja, opravljeno pod nadzorom organa.

1. Glede sprememb potrdila o ulovu, ali morajo izvozniki zagotoviti nove informacije o območju ribolova? Če je odgovor pritrdilen, katere nove informacije so potrebne?

Da, potrebnih bo več informacij, povezanih z območjem ulova, in sicer:

* območje(-a) FAO, in
* izključna ekonomska cona(-e) in/ali odprto morje, kadar je to primerno,
* ustrezna območja Regionalne konvencije o upravljanju ribištva (RFMO).

Te informacije so pomembne za določanje veljavnih ukrepov za ohranjanje in upravljanje, ki jih je potrebno navesti v potrdilu o ulovu v polju 4 in so del potrebnih informacij o sledljivosti, da se zagotovi zakonitost ribolovnih dejavnosti.

1. Ali je treba zemljepisno dolžino in širino (trenutni sistem, ki temelji na FAO ribolovni karti) območja ulova zagotoviti prek sistema CATCH, v skladu s spremembami potrdila o ulovu?

Ne, za informacije, ki se zahtevajo glede območja ulova, glejte odgovor pod zap. št. 48. Vendar pa je bolj podrobne informacije vedno mogoče zagotoviti prek sistema CATCH.

1. Člen 16(1) določa, da se "potrdilo o ulovu skupaj z vsemi ustreznimi spremnimi dokumenti predloži vsaj tri delovne dni pred predvidenim časom prihoda v kraj vstopa na ozemlje Unije“. Ali se bo odstopanje, odobreno z Uredbo (ES) št. 1010/2009 še vedno uporabljajo za predložitev dokumentov v sistem CATCH?

Da, sedanje določbe iz 8. člena in Priloge VI k Uredbi (ES) št. 1010/2009 bodo ostale v veljavi. Vendar bo navedena uredba revidirana, zato Komisija ne more vnaprej predvideti izida tega postopka revizije.

1. Ali bo IMO/UVI postal obvezno polje? Kaj pa plovila, ki nimajo IMO ali UVI številke? Ali se lahko za izpolnitev tega pogoja uporabijo registrske številke, ki jih izda RFMO ali država zastave?

Številka IMO se vedno zahteva, če je to primerno, v skladu z Mednarodno konvencijo o varstvu človeškega življenja na morju (SOLAS) ali RFMO ali nacionalnimi zahtevami. Če obstajajo še druge številke UVI, kot so številke RFMO, je treba navesti tudi te. Če se nobena od prejšnjih dveh ne bo uporabljala, bo zadostovala nacionalna registrska številka države zastave.

1. [Uredba (EU) 2023/2842 Evropskega parlamenta in Sveta z dne 22. novembra 2023 o spremembi Uredbe Sveta (ES) št. 1224/2009, uredb Sveta (ES) št. 1967/2006 in (ES) št. 1005/2008 ter uredb (EU) 2016/1139, (EU) 2017/2403 in (EU) 2019/473 Evropskega parlamenta in Sveta glede nadzora ribištva](https://eur-lex.europa.eu/legal-content/SL/TXT/PDF/?uri=OJ:L_202302842) [↑](#footnote-ref-1)
2. Dve leti po začetku veljavnosti Uredbe (EU) 2023/2842 Evropskega parlamenta in Sveta z dne 22. novembra 2023. [↑](#footnote-ref-2)
3. [TRACES NT Documentation (europa.eu)](https://webgate.ec.europa.eu/IMSOC/tracesnt-help/Content/en/documents-certificates.html) [↑](#footnote-ref-3)
4. [Uredba (EU) 2023/2842 Evropskega parlamenta in Sveta z dne 22. novembra 2023 o spremembi Uredbe Sveta (ES) št. 1224/2009, uredb Sveta (ES) št. 1967/2006 in (ES) št. 1005/2008 ter uredb (EU) 2016/1139, (EU) 2017/2403 in (EU) 2019/473 Evropskega parlamenta in Sveta glede nadzora ribištva](https://eur-lex.europa.eu/legal-content/SL/TXT/PDF/?uri=OJ:L_202302842) [↑](#footnote-ref-4)
5. [TRACES NT Documentation (europa.eu)](https://webgate.ec.europa.eu/IMSOC/tracesnt-help/Content/en/documents-certificates.html) [↑](#footnote-ref-5)
6. [Potrdilo o ulovu – kreiranje/priročnik](https://webgate.ec.europa.eu/IMSOC/tracesnt-help/Content/en/documents-certificates/catch/catch-certificate.html) [↑](#footnote-ref-6)
7. Upoštevajte, da bo stara predloga sprejemljiva v prehodnem obdobju dveh let od uporabe nove predloge (do 10. januarja 2028) [↑](#footnote-ref-7)
8. To se nanaša tudi na čezmorske države in ozemlja (OCTs) [↑](#footnote-ref-8)